OzLabs/hebrew-wiki-articles huggingface dataset:
אוגוסט מייסנר

אַוּגוסט אֶדלר פון מייסנר (בגרמנית: August Edler von Meyszner; 3 באוגוסט 1886, גראץ, האימפריה האוסטרו-הונגרית – 27 בינואר 1947, בלגרד, הרפובליקה הפדרלית הסוציאליסטית של יוגוסלביה) היה קצין אס אס בדרגת גרופנפיהרר, אשר פיקד על משטרת הסדר ובהמשך בין 1942–1944 כיהן כמפקד האס אס והמשטרה בסרביה הכבושה. נחשב לאחד מקציני האס אס הברוטליים ביותר. הכוחות שהיו תחת פיקודו הפעילו את משאיות הגז בהן נרצחו 8,000 נשים וילדים יהודים שנכלאו במחנה הריכוז סיימישטה. לאחר מלחמת העולם השנייה הוסגר ליוגוסלביה, הועמד לדין על פשעי מלחמה ופשעים נגד האנושות, הורשע והוצא להורג בתלייה.

==קורות חייו==
אוגוסט מייסנר נולד בגראץ למשפחה בעלת מסורת צבאית. אביו, רודולף מייסנר, היה אוברסט-לויטננט בצבא האוסטרו-הונגרי ודודו פרדיננד מייסנר שירת בצבא בדרגת גנרל-לויטננט. הוא רכש השכלה יסודית ותיכונית בעיר הולדתו ונשלח לאקדמיה הצבאית בווינה. ב-1908 סיים את לימודיו בדרגת לויטננט ובהמשך הועבר לתפקיד בז'נדרמריה האוסטרית. במהלך מלחמת העולם הראשונה הוצב בחזית האיטלקית, נפצע ועוטר במספר עיטורים על גילוי אומץ לב.

לאחר המלחמה מונה למפקד הז'נדרמריה ביודנבורג וכיהן בתפקידו עד 1933. במקביל הצטרף לתנועה הנאצית באוסטריה והיה פעיל בחיים הפוליטיים במדינה. ב-1934 הצטרף לאס אה בשטיריה, נעצר ונכלא בגין פעילותו. בהמשך, שוחרר, קיבל אזרחות גרמנית, וב-1 בספטמבר 1935 התגייס למשטרת הסדר. באוקטובר 1937 הצטרף לאס אס וכיהן בשורת תפקידי פיקוד משטרתיים באזורים שונים. ב-1940, במהלך מלחמת העולם השנייה ולאחר כיבוש נורווגיה על ידי גרמניה הנאצית, מונה על ידי היינריך הימלר למפקד כוחות משטרת הסדר בנורווגיה.

ב-1 בינואר 1942 הועלה מייסנר לדרגת גרופנפיהרר, וב-20 בינואר מונה לראש משטרת הביטחון בסרביה. לסגנו מונה עמנואל שפר. עד מהרה נקלע לחיכוכים עם האראלד טורנר, שהיה נרפה מדי בעיניו. מנגד, האשים טורנר את מייסנר בגריפת רווחים אישיים מהכספים שנשדדו מיהודי סרביה. אף על פי שמבחינת ההיררכיה הצבאית היה מייסנר כפוף לפאול באדר המושל הצבאי של סרביה, הוא נקט מדיניות עצמאית ולא העביר לבאדר דיווחים מלאים על פעילותו. הכוחות שהיו תחת פיקודו הפעילו את משאיות הגז בהן נרצחו 8,000 נשים וילדים יהודים שנכלאו במחנה הריכוז סיימישטה. עוד מתועד כי היה אחראי לשליחת 70,000 סרבים לעבודות כפייה. בהמשך, הסתכסך מייסנר עם כל שדרת הפיקוד הגרמני בסרביה, ובאפריל 1944 הועבר מתפקידו והוצב בתפקיד מטה בברלין.

לאחר המלחמה הוסגר ליוגוסלביה. ב-31 באוגוסט 1946 נחקר מייסנר בבלגרד וציין כי קיבל הנחיות ישירות מאדולף אייכמן. בפני בית הדין היוגוסלבי ציין להגנתו כי במשאיות הגז הומתו "רק" יהודים ולא אף בן לאום אחר. ב-22 בדצמבר 1946 הורשע ונדון למוות, וב-24 בינואר 1947 הוצא להורג בתלייה.

==קישורים חיצוניים==

* ולטר מנושק, [https://www.yadvashem.org/odot_pdf/Microsoft%20Word%20-%201133.pdf השמדת היהודים בסרביה], באתר יד ושם
* יוסף קוגלר, [https://www.yadvashem.org/he/articles/general/yugoslavia-historical-review.html שואת יהודי יוגוסלביה - סקירה היסטורית], באתר יד ושם.

==הערות שוליים==

קטגוריה:שואת יהודי יוגוסלביה
קטגוריה:אנשי אס אס
קטגוריה:המשרד הראשי לביטחון הרייך
קטגוריה:פושעי מלחמה נאצים שהוצאו להורג
קטגוריה:ילידי 1886
קטגוריה:נפטרים ב-1947
ג'יורג'יאן דה ארסקאטה

ג'יורג'יאן דניאל דה ארסקאטה בנדטי (בספרדית: Giorgian Daniel De Arrascaeta Benedetti; נולד ב-1 ביוני 1994) הוא כדורגלן אורוגוואי המשחק בעמדת הקשר ההתקפי בפלמנגו ובנבחרת אורוגוואי.

==קריירת מועדונים==
דה ארסקאטה התחיל את הקריירה שלו במחלקת הנוער של דפנסור ספורטינג. בדצמבר דה ארסקאטה ערך את הופעת הבכורה שלו בקבוצה הבוגרת בהפסד 1–3 לפניארול.

בינואר דה ארסקאטה חתם בקרוזיירו מליגת העל הברזילאית תמורת 4 מיליון אירו.

ב-8 בינואר 2019 דה ארסקאטה חתם בפלמנגו 63 מיליון ריאל ברזילאי, ובכך הפך לכדורגלן היקר בתולדות הליגה הברזילאית.

==קריירה בינלאומית==
בספטמבר דה ארסקאטה ערך את הופעת הבכורה שלו בנבחרת אורוגוואי במשחק ידידות נגד . במשחק זה, בישל את השער היחיד במשחק לחוסה מריה חימנס. ב-6 ביוני 2015 דה ארסקאטה הבקיע את שער הבכורה שלו בנבחרת בניצחון 1–5 נגד .

דה ארסקאטה נכלל בסגל הנבחרת לקראת קופה אמריקה 2015 ומונדיאל 2018.

נכלל בסגל נבחרת אורוגוואי בטורניר מונדיאל 2022.

==תארים==
;קרוזיירו
* הגביע הברזילאי (2): , 
* אליפות מינאס ז'ראיס: 

;פלמנגו
* גביע ליברטדורס: 2019, 2022
* גביע רקופה סודאמריקנה: 
* אליפות ברזיל: , 
* אליפות ריו דה ז'ניירו (3): , , 
* הגביע הברזילאי: 

;תארים אישיים
* נבחרת העונה בליגת העל הברזילאית (2): , 

==קישורים חיצוניים==

== הערות שוליים ==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:כדורגלני דפנסור ספורטינג
קטגוריה:כדורגלני קרוזיירו
קטגוריה:כדורגלני פלמנגו
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בברזיל
קטגוריה:אורוגוואים שנולדו ב-1994
דמויי שקנאים

דמויי שקנאים (שם מדעי: Aequornithes; מילולית: "aequor" בלטינית - מים, "ornithes" ביוונית - עופות) היא קבוצה של עופות בתראים החיים בקרבת הימים ובתוכה 5-6 סדרות. עם זאת לא כל סדרות עופות הים נכללים בקבוצה (למשל חופמאים, אווזאים, פלמינגואים וטבלנאים נפרדים מהקבוצה).

בני קבוצה זו שסווגה ב-2010 נתמכת בקווים מונופילטיים על פי מספר מחקרים פילוגנטיים של דמיון במבנה העצמות, ההורמונים וכו'. היא כוללת מינים הקרובים לימים, ניזונים בעיקר מדגים וחלקם גדולים מאוד ושוברים את שיאי המינים הגדולים ביותר (פינגווין קיסרי), המעופפים הכבדים ביותר (שקנאי מסולסל) או בעלי מוטת הכנפיים הארוכה ביותר (אלבטרוס נודד).

==מיון==
**סדרה צוללנאים (Gaviiformes)
**סדרה חסידאים (Ciconiiformes)
**סדרה שקנאים (Pelecaniformes)
**סדרה סולתאים (Suliformes) - ייתכן ששייכת לסדרת השקנאים
*קבוצה Austrodyptornithes
**סדרה פינגווינאים (Sphenisciformes)
**סדרה יסעוראים (Procellariiformes)

הפתונאים (Phaethontiformes) הועברו יחד עם הסדרה סופיות שמש (Eurypygiformes) לקבוצה Eurypygimorphae. שתי הקבוצות שייכות יחדיו לקבוצה הגדולה Ardeae.

==קישורים חיצוניים==

קטגוריה:בעלי חיים שתוארו ב-2010
קטגוריה:טקסונים שתוארו בידי ג׳רלד מאייר
קטגוריה:עופות מפותחים חסרי שיניים
קטגוריה:ענפי בעלי חיים
אווזים עורבניים

אווזים עורבניים (שם מדעי: Anseranatidae) היא משפחה בסדרת האווזאים הכוללת כיום מין יחיד ששרד: אווז עורבני (Anseranas semipalmata), החי באגמים ובביצות של צפון אוסטרליה וגינאה החדשה.

בעבר כללה הקבוצה עוד שלושה סוגים שהתקיימו החל מתקופת האאוקן לפני 35 מיליון שנה, ואולי אף מהפלאוקן או סוף הקרטיקון, כך שהם מראשוני עופות המים המודרניים. 

בני המשפחה דומים במראם לברווזים האמיתיים אך בעלי מקור מוארך יותר עם בליטה מעוקלת בקצהו, בעלי דורבנות בולטים בקצה כנפיהם ורגליהם בעלות מבנה מעט שונה מרגלי הברווזים. הם קרובים בעיקר לאווזים הדרום אמריקאיים, הקמיקיים, המסוגלים להלך על המים. הם קרובים גם למשפחה הנכחדת Vegaviidae שבסדרה עצמאית (Vegaviiformes), בקבוצת העופות דמויי התרנגול.

==מיון==
* Anserpica - נכחד
* Anatalavis? - נכחד
* Eoanseranas - נכחד
* אווז עורבני (Anseranas)

==קישורים חיצוניים==

קטגוריה:בעלי חיים שתוארו ב-1880
קטגוריה:טקסונים שתוארו בידי פיליפ סקלטר
קטגוריה:אווזאים
מלחמת העולמות (סרט, 1953)

מלחמת העולמות (באנגלית: The War of the Worlds) הוא סרט מדע בדיוני אמריקאי משנת 1953. עלילת הסרט מבוססת באופן רופף על רומן משנת 1898 באותו השם מאת הרברט ג'ורג' ולס.

==עלילת הסרט==
עלילת הסרט מתרחשת בדרום קליפורניה בשנות ה-50 של המאה ה-20. ד"ר קלייטון פורסטר (ג'ין בארי), מדען אטומי נודע, נמצא בחופשת דיג יחד עם קולגות כאשר עצם בלתי מזוהה גלילי גדול נוחת ליד העיירה לינדה רוזה הסמוכה. יחד עם תושבים מקומיים שונים ד"ר קלייטון מגיע למקום, שם הוא פוגש את הספרנית המקומית סילביה ואן בורן (אן רובינסון) ודודה הכומר ד"ר מתיו קולינס (לואיס מרטין). משום שהגוף שנחת היה חם מדי כדי לבחון אותו מקרוב, קלייטון מחליט לחכות בעיירה עד שיתקרר. מאוחר יותר באותו לילה מתברר שמדובר בחללית חוצנית אשר ממנה מגיחים יצורים בתוך מכונות עגולות, מתחילים להרוג את כל האנשים בקרבת מקום באמצעות ירי קרני לייזר ובמקביל גורמים לכל המכשור האלקטרוני והטכני בעיר להפסיק לפעול באמצעות פעימה אלקטרומגנטית.

גדוד של חיל הנחתים האמריקני מקיף את אתר הנחיתה, כאשר במקביל מתקבלים דיווחים על חוצנים דומים שנוחתים ונלחמים בבני האדם בערים בכל רחבי העולם. הכומר קולינס ניגש אל אנשי המאדים בניסיון להתידד עימם אך הם יורים בו בקרן לייזר והוא מתפורר. בעקבות כך גדוד הנחתים תוקף את אנשי המאדים באמצעות ירי ארטילריה. אף על פי כן, אנשי המאדים מוגנים על ידי שדה כוח בלתי חדיר. אנשי המאדים מתקיף בחזרה את אנשי הצבא באמצעות ירי קרני לייזר אשר גורמים למותם של החיילים.

תושבי לינדה רוזה נמלטים בבהלה מבתיהם. קלייטון וסילביה נמלטים על מטוס קטן, אך נאלצים בהמשך לבצע נחיתת חירום בלב המדבר ומוצאים מסתור בבית נטוש. בהמשך מגיע לבית הנטוש יצור עם זרועות ציד אשר מחפש אם יש בו ניצולים. קלייטון קופץ על היצור וחותך את הזרוע המכנית שלו באמצעות גרזן. קלייטון וסילביה מצליחים להימלט מהמקום והם לוקחים עימם דגימת דם של החוצן כדי לבדוק אותה, בתקווה למצוא דרך להביס את הפולשים.

רבות מערי הבירה ברחבי העולם מושמדות על ידי אנשי מאדים, וממשלת ארצות הברית מקבלת את ההחלטה להנחית עליהם פצצה אטומית. אנשי המאדים לעומת זאת מציבים שדה הגנה אלקטרומגנטי שמונע מפצצת האטום להשפיע עליהם.

כוחות הצבא אינם מצליחים לעמוד בפני המתקפה, ולוס אנג'לס מתרוקנת מיושביה שנמלטים ממנה אחוזי בהלה.

ביום ה-21 לפלישה מושמדים אנשי המאדים בעקבות זיהום חיידקי, ולא בעזרת נשק או תחבולות אנושיות כלשהן.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי אימה מ-1953
קטגוריה:סרטי מדע בדיוני אמריקאיים
קטגוריה:סרטי פלישות חוצנים
קטגוריה:סרטי אסונות
קטגוריה:סרטי דרמה אמריקאיים
קטגוריה:סרטים אמריקאיים מבוססי ספרים
קטגוריה:סרטי מדע בדיוני מ-1953
מרה (כפר)

מרה (בהונגרית: Méra) הוא כפר במחוז בורשוד-אבאוי-זמפלן שבצפון מזרח הונגריה.

במרה חיו לתקופת זמן מוגבלת מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1880
|6
|1,025
|-
|1910
|14
|
|-
|1941
|6
|1,582
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
סיריל אביטבול

סיריל אביטבול (בצרפתית: Cyril Abiteboul; נולד ב-14 באוקטובר 1977) הוא מהנדס ומנהל צרפתי. היה מנהל קבוצת הפורמולה 1 של רנו בין השנים 2014 – 2020. שימש בעבר כמנהל קבוצת קאטרהם.

==קריירה==
אביטבול נולד וגדל בפריז. לאחר לימודי התיכון למד הנדסה רב תחומית במכון גרנובל לטכנולוגיה (Grenoble ENSEEG ). לאחר סיום לימודיו בשנת 2011 הצטרף לחברת רנו בבולון-ביאנקור כאחראי על אתר האינטרנט של קבוצת רנו. בשנת 2007 מונה לתפקיד מנהל פיתוח עסקי ובשנת 2010 מונה למנהל הפעילות של קבוצה.

לקראת עונת 2012 הפסיקה הקבוצה את פעילותה ועברה להתחרות בשם "לוטוס". בעקבות כך עזב אביטבול את הקבוצה. בספטמבר אותה שנה הצטרף לקבוצת קאטרהם. חודשיים וחצי לאחר מכן לאחר מכן מונה למנהל הקבוצה. ביולי 2014 עזב את קבוצת קאטרהם ושב לקבוצת רנו כחלק מתהליך של ארגון מחדש במערך הפורמולה 1 של רנו. בינואר 2015 מונה למנהל הקבוצה.

כמנהל הקבוצה הוביל את חזרתה לאליפות בעונת 2016. במהלך עונת 2018 הודיעה קבוצת רד בול על הפסקת שיתוף הפעולה עם רנו שהייתה ספקית המנועים של הקבוצה במשך 12 עונות. חודשיים לאחר מכן החתים הצליח אביטבול לשכנע את דניאל ריקארדו, נהגה של קבוצת רד בול, לעזוב את הקבוצה ולהצטרף לרנו החל מעונת 2019, החתמה שנחשבה למפתיעה במאבק בין הקבוצות.

לקראת עונת 2021 הודיעה רנו על שינוי ארגוני ומיתוג מחדש של קבוצת הפורמולה כקבוצת אלפין. בעקבות כך הודיע אביטבול על התפטרותו.

==קישורים חיצוניים==

==הערות שוליים==

קטגוריה:מהנדסים צרפתים
קטגוריה:מנהלים צרפתים
קטגוריה:פריז: אישים
קטגוריה:פורמולה 1: מנהלי קבוצות
קטגוריה:צרפתים שנולדו ב-1977
נובאיידראן

נובאיידראן (בהונגרית: Novajidrány) הוא כפר במחוז בורשוד-אבאוי-זמפלן שבצפון מזרח הונגריה.

בנובאיידראן הייתה קהילה יהודית קטנה ובמקום עדיין קיימים קברים יהודיים.

{| class="wikitable"
! שנה
! מספר יהודים
! כלל האוכלוסייה
|-
|1840
|69
|
|-
|1880
|75
|990
|-
|1910
|61
|
|-
|1920
|42
|
|-
|1930
|41
|
|-
|1941
|53
|1,381
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1936
פרצ'ה

פרצ'ה (בהונגרית: Perecse) הוא כפר זעיר במחוז בורשוד-אבאוי-זמפלן שבצפון מזרח הונגריה.

בפרצ'ה חיו לתקופת זמן מוגבלת מעט יהודים

{| class="wikitable"
! שנה
! כמות יהודים
! כלל האוכלוסייה
|-
|1840
|7
|
|-
|1880
|9
|278
|-
|1910
|4
|
|-
|1920
|4
|
|-
|1930
|2
|
|-
|1941
|3
|279
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
פוסטרדוואן

פוסטרדוואן (בהונגרית: Pusztaradvány) הוא כפר זעיר במחוז בורשוד-אבאוי-זמפלן שבצפון מזרח הונגריה.

בפוסטרדוואן חיו לתקופת זמן מוגבלת מעט יהודים

{| class="wikitable"
! שנה
! כמות יהודים
! כלל האוכלוסייה
|-
|1840
|5
|
|-
|1880
|8
|162
|-
|1910
|5
|
|-
|1920
|9
|
|-
|1930
|4
|
|-
|1941
|0
|305
|-
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
לנצ'יה אוגוסטה

לנצ'יה אוגוסטה (באיטלקית: Lancia Augusta) היא מכונית משפחתית מתוצרת יצרנית הרכב האיטלקית לנצ'יה אשר יוצרה בין השנים 1933–1936 באיטליה ובצרפת.

דגם "לנצ'יה אוגוסטה" הוצג לראשונה בצרפת בתערוכת הרכב של פריז ב-5 באוקטובר 1932. באיטליה דגם ה"לנצ'יה אוגוסטה" הוצג בתערוכת המכוניות הבינלאומית במילאנו באפריל 1933.

==תצורות "לנצ'יה אוגוסטה"==

* 4 דלתות - סדאן (דגם "231").
* 2 דלתות, 2 מושבים- רודסטר (דגם "Belna F231").
* 2 דלתות, 2 מושבים - קבריולה (דגם "Lancia Belna Eclipse").
* 2 דלתות, 2+2 מושבים - קבריולה (דגם "Lancia Belna-Cabriolet").

=="לנצ'יה אוגוסטה"==

* סך הכל יוצרו 17,217 יחידות. 
* יוצרו 14,107 יחידות דגם 4 דלתות סדאן (באיטליה).
* יוצרו 3,110 יחידות בצרפת תחת השם "Lancia Belna" (דגם "231", דגם "234").
* 4-5 נוסעים (דגמי סדאן, 4 דלתות).
* מנוע בנזין, מנוע קירור מים.
* מנוע הנעה אחורית.
* דלת אחורית - "דלתות התאבדות" (ציר פתיחת הדלת מנוגד לכיוון הנסיעה).
* קיבולת מכל דלק - 42 ליטר.
* מחיר דגם "סדאן" בשנת 1933 באיטליה - 19,500 לירה איטלקית.

== תמונות ==
<gallery mode="packed" heights="110">
קובץ:Lancia Augusta, 1935.JPG | "לנצ'יה אוגוסטה", שנת 1935 
קובץ:Lancia Augusta 1935 20080510 a.jpg | "לנצ'יה אוגוסטה", שנת 1935 
קובץ:Fuoriserie 2014 121.JPG | "לנצ'יה אוגוסטה" 
קובץ:Lancia Augusta 1935 20080510 c.jpg | "לנצ'יה אוגוסטה", שנת 1935 
קובץ:Lancia Augusta Rear.JPG | "לנצ'יה אוגוסטה" 
קובץ:Paris - RM auctions - 20150204 - Lancia Belna Eclipse - 1934 - 019.jpg | דגם "Lancia Belna Eclipse", שנת 1934 - קבריולט
קובץ:Paris - RM auctions - 20150204 - Lancia Belna Eclipse - 1934 - 004.jpg | דגם "Lancia Belna Eclipse", שנת 1934 - קבריולט
קובץ:Lancia Belna Cabriolet 1935 Pourtout.jpg | דגם "Lancia Belna Eclipse" שנת 1935 
קובץ:Paris - RM auctions - 20150204 - Lancia Belna Eclipse - 1934 - 015.jpg | דגם "Lancia Belna Eclipse" שנת 1934 - מבט לתא הנהג
קובץ:Lancia Belna Roadster Pourtout.jpg | דגם "Lancia Belna" - רודסטר (דגם "Belna F231")
קובץ:Lancia Belna Eclipse et Roadster Pourtout - Salon 1935.jpg | משמאל: "Lancia Belna Eclipse", מימין: "Lancia Belna Roadster", דגם Belna" F231")
קובץ:Lancia Belna-Cabriolet.JPG | דגם "Lancia Belna" - קבריולט
</gallery>

==ראו גם==
* לנצ'יה

== קישורים חיצוניים ==

* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1932
אוגוסטה
קטגוריה:כלי רכב איטלקיים
סלסנד

סלסנד (בהונגרית: Szalaszend) הוא כפר זעיר במחוז בורשוד-אבאוי-זמפלן שבצפון מזרח הונגריה.

בסלסנד חיו מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|55
|
|-
|1880
|71
|817
|-
|1910
|49
|
|-
|1920
|34
|
|-
|1930
|14
|
|-
|1941
|15
|910
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
סמרה (כפר)

סמרה (בהונגרית: Szemere) הוא כפר קטן במחוז בורשוד-אבאוי-זמפלן שבצפון מזרח הונגריה.

בסמרה חיו מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|8
|
|-
|1880
|24
|455
|-
|1910
|15
|
|-
|1920
|10
|
|-
|1930
|31
|
|-
|1941
|19
|887
|-
|}

==לקריאה נוספת==
* סמרה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 283. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
וסרמיל (סרט)

וסרמיל הוא סרט קולנוע ישראלי משנת 2007 בתסריט ובימוי של מושון סלמונה.

זה סרט נעורים על שלושה נערים בשכונה בבאר שבע המחפשים את דרכם במציאות חיים קשה בשכונת עוני כאשר הסיכוי היחיד להצלחה הנראה לעין הוא הכדורגל. שם הסרט נגזר משמו של אצטדיון הכדורגל המרכזי בבאר שבע בין 1959 ובין 2015, אצטדיון וסרמיל.

השחקנים פרט לקובי מאור ועירית בנדק אינם מקצועיים.

==פרסים==
*פרס מיוחד של חבר השופטים בפסטיבל הקולנוע ירושלים 2007, 
*פסטיבל סן פרנסיסקו 2008, ארצות הברית (זוכה פרס "גולדן גייט" לבמאי החדש הטוב ביותר) 
*פסטיבל המפטונס 2008, ארצות הברית (זוכה פרס הצילום - רם שווייקי) 
*פסטיבל סלוניקי 2008, יוון

==תקציר העלילה==
שלומי (נדיר אלדד) חי עם אמו האלמנה, אחותו הקטנה ואב חורג, ועובד כשליח בפיצרייה של חיים (קובי מאור) ואסתר (עירית בנדק). לאחר שהווספה שלו נגנבת הוא מפוטר על ידי חיים. אחיו העבריין איציק (יניב עדני) משכנע את חיים לקבלו שוב לעבודה, ואת שלומי לחזור לעבודה שם למרות התנגדותו.

עדיאל (עדיאל זמרו), בן הקהילה האתיופית, מטפל באחיו הקטן יונתן (בני אדגה) ובאמו החולה ומרבה להיעדר מבית הספר. הוא נתקל פעמים רבות בהערות גזעניות לגבי צבע עורו.

דימה (דוד טפליצקי) הוא בן למשפחת עולים מרוסיה. אביו מובטל ואימו מפרנסת את המשפחה. הוא משמש כבלדר סמים לאלכסיי (סרגי גנטיוק), ונעדר מבית ספר לעיתים קרובות.

יום אחד מציב בית הספר אולטימטום בפני דימה ועדיאל. ההזדמנות האחרונה שלהם להישאר תלמידים היא אם יצטרפו לקבוצת הכדורגל של בית הספר, בניצוחו של המאמן מתן (אבינועם בלומנקרנץ).

מתן הסמכותי מציב את עדיאל כחלוץ מרכזי ואת דימה כשוער. הם מצטיינים ומתחילה ידידות ביניהם. מתן מעודד אותם ואומר כי אם יתמידו יש להם עתיד להיות מקצוענים ולצאת מהסביבה בה הם חיים, לפנימיה שם ימשיכו בלימודים ואימונים.

המטרה היא לנצח בטורניר בתי הספר ביום העצמאות באצטדיון וסרמיל. הקבוצה מנצחת בחצי הגמר ועומדת לעלות למשחק הגמר, אך הכל משתבש. עבריינים מכים את שלומי על רקע הסכסוך שלו עם חיים, שוטרים תופסים על חם את דימה, בשעה שהוא מחלק סמים, ועדיאל נאלץ לחפש את אחיו יונתן שברח.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| דוד טפליצקי || דימה
|-
| עדיאל זמרו || עדיאל
|-
| נדיר אלדד || שלומי
|-
| אבינועם בלומנקרנץ || מתן
|-
| בני אדגה || יונתן
|-
| קובי מאור || חיים
|-
| עירית בנדק || אסתר
|-
| יניב עדני || איציק
|-
| סרגיי גנטיוק || אלכסיי
|}

==קישורים חיצוניים==

* 
* [https://jfc.org.il/movie/25807-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]
* [https://www.youtube.com/watch?v=CZ8KDk1wYFU קדימון לסרט וסרמיל], באתר יוטיוב

קטגוריה:סרטים בעברית
קטגוריה:סרטי נעורים ישראליים
קטגוריה:סרטי כדורגל ישראליים
קטגוריה:סרטי פשע ישראליים
קטגוריה:סרטי דרמה ישראליים
קטגוריה:סרטים ישראליים משנת 2007
טופיה מצויה

טופיה מצויה (שם מדעי: Tupaia glis) הוא מין יונק מהסוג טופיה שבמשפחת הטופיים אשר חי בדרום-מזרח אסיה. מין טופיה זו היא מבין הגדולות שבבני משפחתה. תפוצתה בטבע היא בתאילנד, סינגפור, מלזיה ומערב אינדונזיה. היא נמצאת במצב שימור ללא חשש, אם כי בית גידולה בטבע בסכנה. במין זה ישנם 2 תת-מינים: Tupaia glis longipes ו-Tupaia glis salatana. הם נבדלים בעיקר בצבע פרוותם.
 
== מאפיינים ==
טופיה זו מגיעה לאורך 16-21 ס"מ ולמשקל 190 גרם. הפרווה של הטופיה משתרעת על גוני חום-אדמדמם, אפרפר ועד שחור. הבטן שלה לבנה והיא בעלת כפות רגליים ארוכות וורודות. הראש מוארך עם עיניים גדולות וחוטם מחודד שסביבתו חסרת שיער. הטופיה מתמחה בטיפוס על עצים בייחוד בזכות זנבה הארוך והעבה שאורכו 12-20 ס"מ. 

הטופיה חיה ביערות גשם לחים בטווח שבין תאילנד עד למערב אינדונזיה ובייחוד באיים ג'אווה וסומטרה ואולי אפילו בסראוואק שבבורנאו ביערות הרריים. הטופיות הם פעילי יום המחפשים מזון לבד או בזוג על הקרקע ובין העצים. הם ניזונים מצוף פרחים, פירות, ירקות שונים, זרעים, עלים ופרוקי-רגליים כמו עכבישים וחרקים שונים, בעיקר נמלים. כמו כן הם יצודו לטאות ועוד חולייתנים קטנים מהם. בתורם הם עלולים ליפול לטרף בידי עופות דורסים, נחשים או טיגריסים, אך זריזותם לרוב מצילה אותם.

טופיות אלה הם חיות מאוד טריטוריאליות ויתקפו מסיגי גבול לאורך קילומטרים רבים במתקפה אגרסיבית. בעונת הרבייה הזכרים והנקבות חיים יחדיו באותם שטחים עד הרבייה.

==קישורים חיצוניים==

==הערות שוליים==

קטגוריה:טופייתיים
קטגוריה:מלזיה: יונקים
קטגוריה:בעלי חיים שתוארו ב-1820
קטגוריה:יונקים ביערות הגשם של דרום-מזרח אסיה
קיפוד החולדה

קיפוד החולדה (שם מדעי: Echinosorex gymnura) הוא מין של אוכל חרקים גדול יחידי בסוגו ממשפחת הקיפודיים שבתת-משפחה קיפודים שעירים. קיפוד זה הוא הגדול שבכל בני משפחתו. הוא חי בטבע בדרום-מזרח אסיה.

== מאפיינים ==
אורכו של קיפוד החולדה 32–40 ס"מ, אורך זנבו 20–29 ס"מ ומשקלו 870–1,100 גרם בממוצע והוא יכול להגיע למשקל 2 ק"ג, דבר ההופך אותו לגדול בבני משפחתו. הקיפוד האירופי דומה לו בגודלו, אך בניגוד לקיפוד האירופי, קיפוד החולדה חסר שיער ומזכיר במראהו חולדה, אך מבנה שיניו מותאם לאכילת חרקים. הקיפוד בעל פרווה קצרה בצבע אפור-לבנבן והפרטים החיים בבורנאו בעלי שיער כהה יותר. הוא בעל זנב ארוך וחוטם מוארך והוא בעל ריח גוף חריף.

הקיפוד חי ביערות גשם טרופיים עד לגובה 900 מטר במלזיה ואינדונזיה והוא טפסן עצים מתמחה. לפעמים הוא חי גם ביערות מנגרובים ואף שוחה במים מלוחים בקרבת החוף. הוא פעיל בלילות וניזון מפירות, זרעים, תולעים, פרוקי-רגליים כמו חרקים וסרטנים וגם מחולייתנים קטנים. קיפוד זה נוטה להתבודד. אורך חיו של קיפוד זה עד 5 שנים.

הקיפוד אינו מצוי בסכנה, ואם כי הוא מאוים כתוצאה ממסחר בחיות. בנוסף, בכמה אזורים נמצאת סביבת מחייתו תחת איום עקב חקלאות מואצת. בעבר צדו אותו התושבים למאכל ולשימוש בתרופות מסורתיות.

לקיפוד החולדה שני תת-מינים:
*Echinosorex gymnura gymnura – מצוי בסומטרה ובחצי האי המלאי
*Echinosorex gymnura alba – מצוי באי בורנאו

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1822
קטגוריה:טקסונים שתוארו בידי סטמפורד ראפלס
קטגוריה:קיפודיים
קטגוריה:יונקים יחידים בסוגם
קטגוריה:מלזיה: יונקים
קטגוריה:יונקים ביערות הגשם של דרום-מזרח אסיה
קטגוריה:אינדונזיה: יונקים
פלאולוקסודון רקי

פלאולוקסודון רקי (שם מדעי: Palaeoloxodon recki) הוא מין נכחד של פיל מהסוג פלאולוקסודון אשר חי בין המיוקן לפליסטוקן לפני בערך 3.5-1 מיליון שנה באפריקה. המאובנים שלו התגלו ב-1984 ובעבר הוא נכלל בסוג פיל, בו המין פיל אסייתי.

פיל נכחד זה היה אחד מהפילאים הגדולים ביותר מעולם. פרט בן 40 שנמצא בהרי האטלס שבמרוקו הגיע לגובה של 4.7 מטרים בכתפיו ולמשקל של 12.3 טונות, כבד בהרבה מפיל אפריקני. יש חוקרים הסוברים שמין זה נכחד בסוף תקופת הפליסטוקן עקב תחרות מצד פילים מוצלחים יותר כמו הפיל האפריקני. ככל הנראה הוא היה פחות מוצלח בעיכול עשבים ומזונות צמחיים קשיחים נוספים.

===תת-מינים===
מחקר מהזמן האחרון מצביע על כך שתת-מינים אלה חיו בחפיפה אחד לשני:
* P. r. brumpti 
* P. r. shungurensis 
* P. r. atavus 
* P. r. ileretensis 
* P. r. recki

==קישורים חיצוניים==

קטגוריה:פיליים נכחדים
קטגוריה:מגה-פאונה של הפליסטוקן באפריקה
קטגוריה:יונקים שחיו בפליסטוקן באפריקה
היפופוטם אנתיקוס

היפופוטם אנתיקוס (שם מדעי: Hippopotamus antiquus) הוא מין של מכפיל פרסה נכחד ממשפחת ההיפופוטמיים אשר חי ברחבי אירופה בתקופת הפליסטוקן שלפני עידן הקרח האחרון ולא שרד עד לתקופת ההולוקן, אולי כתוצאה מציד אנושי. מאובניו נחקרו ב-1822 בידי החוקר הצרפתי אנסלם גטאן דסמרסט והתגלו בספרד, בריטניה, יוון ונהר הריין שבגרמניה והוא היה אחד מההיפופוטמים שהיגרו מאפריקה לאירופה, אולי כתוצאה מרעב ונדידה מרובה.

היפופוטם פרהיסטורי זה דמה במראהו להיפופוטם גורגופס והגיע גם הוא לאורך של ארבעה מטרים, לגובה של מעל שני מטר בכתפיים ולמשקל קרוב לארבע טונות, הרבה יותר מההיפופוטם המצוי. הוא היה בעל מבנה לסתות ענקיות בעלות שיניים חדות, באמצעותם נלחם מול יריביו על נקבות, בדומה להיפופוטמים מודרניים.

==קישורים חיצוניים==

קטגוריה:בעלי חיים שתוארו ב-1822
קטגוריה:טקסונים שתוארו בידי אנסלם גאייטאן דמארה
קטגוריה:היפופוטמיים נכחדים
קטגוריה:יונקים שחיו בפליסטוקן באירופה
קטגוריה:מכפילי פרסה שחיו בפליסטוקן
קטגוריה:מגה-פאונה של הפליסטוקן באירואסיה
קטגוריה:מאובני טקסונים שתוארו ב-1822
סילביה טמאלה

סילביה רוסילה טאמלה (נולדה ב-1967) היא פעילת זכויות אדם וסופרת אוגנדית, שהשפיעה על החשיבה הביקורתית ברמה הלאומית והבינלאומית. טמאלה הייתה ממובילות המחאה הפמיניסטית באוגנדה, והדיקאנית האישה הראשונה בפקולטה למשפטים באוניברסיטת מקררי, שבאוגנדה.

== השכלה ==
טמאלה סיימה תואר ראשון במשפטים בהצטיינות באוניברסיטת מקררי, את התואר השני במשפטים קיבלה מבית הספר הרווארד למשפטים. ב-1997 קיבלה תואר דוקטור בסוציולוגיה ולימודי פמיניזם מאוניברסיטת מינסוטה. ב-1990 קיבלה טמאלה את הדיפלומה שלה בפרקטיקה משפטית מהמרכז לפיתוח החוק בקמפלה, לאחר שסיימה בראש כיתתה בהצטיינות.

== קריירה אקדמית ומקצועית ==
טמאלה הייתה פרופסור אורחת במספר מוסדות לימוד כגון אוניברסיטת פרטוריה, אוניברסיטת זימבבואה, המכון האפריקני למגדר באוניברסיטת קייפטאון וכן הייתה חוקרת אורחת באוניברסיטת ויסקונסין–מדיסון. ב-1999 פרסמה את ספרה "כשהתרנגולות מתחילות לקרקר; מגדר ופוליטיקה פרלמנטרית באוגנדה". ספר זה זכה להוקרה בינלאומית רבה ונחשב לאבן דרך בתחום. ב-2003 היא גונתה על ידי האוכלוסייה השמרנית באוגנדה לאחר שהציעה שגברים הומוסקסואליים ונשים לסביות יכללו תחת הגדרת "מיעוט". היא כונתה על ידם "האישה הנוראה ביותר של השנה", ואף קראו לבצע בה לינץ' בשל הצעתה מעוררת המחלוקת. טמאלה מילאה את תפקיד דיקאנית הפקולטה למשפטים ותורת המשפט באוניברסיטת מקררי בקמפלה שבאוגנדה בשנים 2004 - 2008. ב-28 באוקטובר 2016 הפכה טמאלה למרצה האישה הראשונה שהעבירה את הרצאת הפתיחה באוניברסיטת מקררי. להרצאתה היא קראה "עירום, מחאה וחוק". טמאלה קיבלה השראה להרצאה זו בין היתר ממחאת העירום של סטלה ניאנזי שהתרחשה מוקדם יותר באותה השנה, בה הביעה טמאלה תמיכה, שכן לטענתה נינאזי לא הפרה שום חוק. בנאומה קראה טמאלה לשינוי החוק באוגנדה שמפלה נשים. במרץ 2018 נבחרה ד"ר טמאלה על ידי אוניברסיטת מקררי להרכיב ועדה שתחקור הטרדה מינית במוסד ציבורי זה. ביוני 2018 פורסם הדו"ח.

== פרסים והוקרה ==
ב-1990 זכתה טמאלה בפרס אוגנדה למשפטים עבור ההופעה הטובה ביותר במרכז לפיתוח המשפט. בין השנים 1993–1997 זכתה במלגת Fulbright-MacArthur לשם המשך לימודיה בהרווארד. ב-1999 זכתה בפרס ארגון המבקרים הבינלאומי ללימודי אפריקה ב-2003 היא זכתה בפרס אוניברסיטת מינסוטה למנהיגות בינלאומית מובחרת על פועלה באוניברסיטה. ב-2004 זכתה טמאלה להוקרה מטעם Akina Mama wa Afrika, ארגון בינלאומי פאן אפריקאי לא ממשלתי לנשים אפריקאיות, שבסיסו באנגליה, ולו מטה בקמפלה שבאוגנדה. ב-2004 היא הוכרה בידי מספר ארגוני נשים באוגנדה בשל פעילותה למען זכויות אדם. ב-2011 קיבלה את פרס הפמיניסטית האפריקאית מעוררת ההשראה על היותה הדיקאנית הראשונה למשפטים באוניברסיטת מקררי.

== פרסומים נבחרים ==
* 1999: כשהתרנגולות מתחילות לקרקר; מגדר ופוליטיקה פרלמנטרית באוגנדה
* 2006: פמיניזם אפריקאי: כיצד אנו צריכות להשתנות?
* 2011: מיניות אפריקאית: מקראה (עורכת)

==קישורים חיצוניים==

== הערות שוליים ==

2019 03
קטגוריה:פעילות חברתיות
קטגוריה:נשים זוכות פרסים
קטגוריה:סופרות
קטגוריה:אוגנדים
קטגוריה:משפטניות
קטגוריה:ילידות 1967
קוודקופטר

DJI מסדרת "phantom" הכולל מצלמה]]
קוודקופטר (באנגלית: Quadcopter) הוא סוג של כלי טיס אשר מונע באמצעות ארבעה מדחפים. ארבעת הרוטורים ממוקמים בדרך כלל על גפיים בצורת צלב. על מנת לכוון את תנועת הקוודקופטר, ישנו מנגנון שגורם לכך שזוג של מדחפים פונים לאותו כיוון.

תצורה זו שימשה כקוריוז עבור כלי טיס עד העשור השני של המאה ה-21 בו ההתקדמות בתחום האלקטרוניקה, ייצור מוזל של בקרי טיסה, מדי תאוצה, מערכות GPS ומצלמות דיגיטליות הובילו לשימוש בתצורה זו ברחפנים. הקוודקופטר הפך לאחד מכלי הטיס הבלתי מאוישיים הפופולריים ביותר בשוק הפרטי.

== היסטוריה ==
הקוודקופטר של ג'ורג' דה בוטזאט, 1923
הקוודקופטר של אוהמיכן, 1923
הקוודקופטרים היו בין כלי התעופה הכבדים הראשונים שהצליחו להמריא אנכית בהצלחה, למרות שלדגם הקוודקופטר הראשון היו ביצועים ירודים. ב-1922 הממציא האמריקאי ג'ורג' דה בוטזאט היה הראשון שהטיס קוודקופטר. אף על פי כן, הוא הצליח להטיס אותו רק בגובה מקסימלי של 5 מטרים מהקרקע ועל כן צבא ארצות הברית סיים בהמשך את החוזה עימו.

בתחילת שנות ה-20 נבנה באירופה הקוודקופטר של הממציא הצרפתי אטיין אוהמיכן אשר בשנת 1924 המריא לגובה 10 מטרים מהקרקע בטיסה שארכה שבע דקות.

כיום הקוודקופטרים משמשים בעיקר ככלי טיס בלתי מאוישים הנשלטים מרחוק.

== שימושים ==
=== שימוש מסחרי ===
השימוש הגדול ביותר של קוודקופטרים ברחבי העולם הוא בתחום של צילום אווירי.

=== צבא ומשטרה ===
קוודקופטרים משמשים בעיקר כוחות צבא ומשטרה למעקב אווירי, אך גם משימות חיפוש והצלה בסביבות עירוניות.

==קישורים חיצוניים==

==הערות שוליים==

קטגוריה:כלי טיס בלתי מאוישים
קטגוריה:כלי טיס
קארי קראולי

קארי קראולי (באנגלית: Carrie Crowley; נולדה ב-23 במאי 1964) היא מנחת טלוויזיה ושחקנית אירית.

== ביוגרפיה ==
קראולי נולדה במחוז ווטרפורד, הופעתה הבימתית הראשונה הייתה בהפקה מקומית של המחזמר "אוליבר!".

היא עבדה תחילה כמורה בבית ספר יסודי ולאחר מכן הגישה מספר תוכניות ברדיו המקומי בעירה.

היא החלה את דרכה בטלוויזיה ברשת השידור "RTÉ" בתוכנית הילדים "The Morbegs".

היא הנחתה יחד עם רונאן קיטינג את אירוויזיון 1997 בתיאטרון פוינט בדבלין. בשנה לאחר מכן, הופיעה גם בקטע קצר בתחילת אירוויזיון 1998 בו איחלה בהצלחה למנחים אולריקה ג'ונסון וטרי ווגן.

לאחר הנחיית האירוויזיון הפכה לאחת הפנים המוכרות של הרשת הממלכתית "RTÉ" והגישה מגוון תוכניות שונות.

ב-2006 שיחקה באחד התפקידים הראשיים בסרט "An Gaeilgeoir Nocht".

ב-2007 שיחקה בסרט הטלוויזיה "Anner House" לצד ליאם קנינגהם, באותה שנה שיחקה גם במיני סדרה "The Running Mate" שזכתה בפרס הטלוויזיה האירית.

ב-2009 הופיעה בסדרת הדרמה הרפואית "The Clinic".

ב-2010 הופיעה בפרק של הקומדיה "An Crisis".

בשנת 2021 החלה לשחק בסדרת המסתורין "חנוקה" ברשת הטלוויזיה האירית RTÉ One.

היא ביצעה גם מספר תפקידים בתיאטרון.

== קישורים חיצוניים ==

*

== הערות שוליים ==

קטגוריה:מנחי האירוויזיון באירלנד
קטגוריה:שחקניות קולנוע וטלוויזיה איריות
קטגוריה:איריות שנולדו ב-1964
לנצ'יה בטא 15/20HP

לנצ'יה בטא 15/20HP (באיטלקית: Lancia Beta-15/20HP, קרויה גם: Lancia tipo 54 Beta) היא מכונית משפחתית בסגנון מכונית עידן פליז מסוג "Torpedo (car)" מתוצרת יצרנית הרכב האיטלקית לנצ'יה אשר יוצרה בשנת 1909 באיטליה.

=="לנצ'יה בטא 15/20HP"==
* יוצרו 150 יחידות. 
* 2 דלתות קדמיות בלבד.
* מנוע בנזין.
* מנוע קדמי.
* מנוע הנעה אחורית.
* מערכת היגוי - מימין.
* 4 גלגלים - מעץ, מידות צמיגים: 810x90, 815x105, 820x120.
* מחיר היחידה בשנת 1909 באיטליה עמד על 10,500 לירה איטלקית.

== תמונות ==
<gallery mode="packed" heights="160">
קובץ:2006 SAG - Lancia Beta Torpedo 1520 HP 1909 -01.JPG | "לנצ'יה בטא 15/20HP" 
קובץ:2006 SAG - Lancia Beta Torpedo 1520 HP 1909 -03.JPG | "לנצ'יה בטא 15/20HP"
</gallery>

==ראו גם==
* לנצ'יה

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1909
בטא 15/20HP
קטגוריה:כלי רכב איטלקיים
אן גרייביל

אן גרייביל (באנגלית: Ann Graybiel; 25 בינואר 1942, צ'סטנט היל , מסצ'וסטס) היא נוירולוגית אמריקאית, פרופסורית ב-MIT.

==קורות חייה==
גרייביל נולדה בצ'סטנט היל, עיירה במסצ'וסטס בקרבת בוסטון, ב-25 בינואר 1942. אביה אשטון גרייביל היה קרדיולוג שהתמחה ברפואת חלל

==השכלה ומסלול מקצועי==
לגרייביל תואר ראשון בביולוגיה וכימיה מאוניברסיטת הרווארד (סיימה ב-1964), תואר שני בביולוגיה מאוניברסיטת טאפטס (1966). את הדוקטורט שלה בפסיכולוגיה ומדעי המוח עשתה ב-MIT בהנחיית ואלה נאוטה והנס לוקאס טאובר -1971.

ב-1973 הצטרפה לסגל של ה-MIT. ב-1983 הועלתה לדרגת פרופסור. ב-1994 מונתה לבעלת הקתדרה למדעי המוח ע"ש ולטר רוזנבליט. ב-2008 ניתן לה התואר "פרופסור של MIT" (Institute Professor).

==פעילותה המדעית==
תחום התמחותה הם הגרעינים הבזאליים והנוירופיזיולוגיה של יצירת הרגלים. היא עוסקת בגורמים המשפיעים על הגרעינים הבזאליים. ביניהם מחלת פרקינסון, מחלת הנטינגטון, הפרעה טורדנית-כפייתית, שימוש בסמים.

מחקרה של גרייביל התמקד בפיזיולוגיה של הסטריאטום. בסוף שנות ה-70 של המאה ה-20 היא גילתה שהנאורונים של הסטריאטום מאורגנים בתאים כימיים אותם כינתה "סטריאוזומים" (striosomes). בהמשך התגלה קשר בין פגמים בסטריאוזומים להפרעות נאורולוגיות כמו מצבי רוח אצל חולי הנטנגיגטון או ירידה ברמת הדופמין אצל חולי פרקינסון.

==תפקידים ואותות הוקרה==
* עמיתת האקדמיה הלאומית האמריקאית למדעים,
* עמיתת האקדמיה האמריקאית לאמנויות ולמדעים.
* עמיתת החברה הפילוסופית האמריקאית.
* עמיתת חוץ של האקדמיה הנורווגית למדעים ואמנויות.
* פרס קוולי למדעי המוח - 2012
* פרס הפלסטיות של מערכת העצבים -2005
* המדליה הלאומית האמריקאית למדעים -2001

==קישורים חיצוניים==

* [http://www.kavlifoundation.org/2012-neuroscience-laureate-biographies פרופיל של גרייביל באתר של קרן קוולי] 

== הערות שוליים ==

קטגוריה:נוירולוגים אמריקאים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות אוניברסיטת טאפטס
קטגוריה:בוגרי אוניברסיטת טאפטס
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:חברות האקדמיה הלאומית למדעים של ארצות הברית
קטגוריה:חברות האקדמיה האמריקאית לאמנויות ולמדעים
קטגוריה:מדעניות מוח אמריקאיות
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
קטגוריה:זוכי פרס גרובר במדעי המוח
קטגוריה:זוכי פרס קוולי
דמק

דמק (בהונגרית: Damak) הוא כפר קטן במחוז בורשוד-אבאוי-זמפלן שבצפון מזרח הונגריה.

בדמק התגוררו מעט יהודים ובמקום קיים בית קברות יהודי מגודר ובו קברים בודדים. הקהילה היהודית התקיימה בכפר עד להרצחם של רוב יהודי הכפר בשואת יהודי הונגריה.
שמאל
בית הקברות בדמק
{| class="wikitable"
! שנה
! כמות יהודים
! כלל האוכלוסייה
|-
|1840
|14
|
|-
|1880
|21
|420
|-
|1910
|10
|
|-
|1920
|18
|
|-
|1930
|13
|
|-
|1941
|14
|407
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
דברטה

דברטה (בהונגרית: Debréte) הוא כפר זעיר במחוז בורשוד-אבאוי-זמפלן שבצפון מזרח הונגריה.

בדברטה התגוררו לתקופת זמן מוגבלת מעט יהודים.

{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|2
|238
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אל-באטין (כדורגל)

מועדון כדורגל אל-באטין (בערבית: نادي الباطن لكرة القدم) הוא מועדון כדורגל סעודי מהעיר חפר אל-באטין. המועדון נוסד בשנת 1979 וכיום משחק בליגת העל הסעודית.

המועדון החל לטפס במעלה הליגות בעונת 2007-08, כשהשיג את ההעפלה מליגת המשנה השלישית לשנייה, בעונת 2010-11, העפיל לליגת המשנה ראשונה ובתום עונת 2015-16, העפיל לליגת העל הסעודית לראשונה בתולדותיו.

==תארים והישגים==
* ליגת המשנה הסעודית הראשונה:
: סגנית (1): 2015-16
* ליגת המשנה הסעודית השנייה:
: סגנית (1): 2010-11
* ליגת המשנה הסעודית השלישית:
: סגנית (1): 2007-08

==קישורים חיצוניים==

קטגוריה:קבוצות כדורגל סעודיות
קטגוריה:קבוצות כדורגל שהוקמו ב-1979
קלמנט טורפין

קלמנט טורפין (בצרפתית: Clément Turpin; נולד ב-16 במאי 1982) הוא שופט כדורגל צרפתי. טורפין שופט משחקים בליגת העל הצרפתית, וכן במסגרות משחקים של פיפ"א.

==קריירת שיפוט==

טורפין הפך לשופט מטעם פיפ"א בשנת 2010 ושופט שלב הבתים של אופ"א בשנת 2012. הוא שימש כשופט של משחקי מוקדמות מונדיאל 2014 ומוקדמות מונדיאל 2018

הוא הפך לשופט של במסגרת המועדונים של אופ"א במהלך עונת 2010/11 בליגה האירופית.

במאי 2016, טורפין נבחר על ידי התאחדות הכדורגל הצרפתית לשופט הצרפתי הטוב ביותר. באותה השנה הוא שפט שני משחקים של שלב הבתים במסגרת יורו 2016 אשר התקיים בצרפת, ואף נבחר לאחד מחמשת השופטים של אופ"א לטורניר הכדורגל באולימפיאדת 2016 אשר התקיים בברזיל.

ב-29 במרץ 2018, פיפ"א הודיעה שהוא ישפוט במונדיאל 2018 ברוסיה. בקמפיין זה הוא שפט שני משחקים של שלב הבתים: האחד, בין נבחרת אורוגוואי לנבחרת ערב הסעודית, והאחר, בין נבחרת שווייץ לנבחרת קוסטה ריקה.

בגמר ליגת האלופות 2022 שפט טורפין בו נצחה ריאל מדריד את ליברפול בתוצאה של 1:0.

==קישורים חיצוניים==

==הערות שוליים==

קטגוריה:שופטי כדורגל
קטגוריה:צרפת: אישים בספורט
קטגוריה:צרפתים שנולדו ב-1982
קטגוריה:שופטי כדורגל צרפתים
יום דרווין

חגיגות יום דרווין משנת 2009

יום דרווין הוא אירוע להנצחת יום הולדתו של צ'ארלס דרווין ב-12 בפברואר 1809. כיום הוא משמש להדגשת תרומתו של דרווין למדע ולקידום המדע באופן כללי. יום דרווין נחגג ברחבי העולם.

== היסטוריה ==
האירוע לזכר עבודתו של דרווין והמחוות למפעל חייו התארגנו באופן ספורדי מאז מותו ב־19 באפריל 1882, בגיל 73. המאורעות התקיימו בפאתי העיר הדרומיים של לונדון, שם חיו דרווין ובני משפחתו מ־1842 עד מותה של אשתו, אמה דרווין, ב־1896.

בשנת 1909, יותר מ-400 מדענים ומכובדים מ-167 מדינות נפגשו בקיימברידג ' כדי לכבד את תרומותיו של דרווין. זה היה אירוע שדווח בהרחבה בשל העניין הציבורי. גם ב-1909, ב-12 בפברואר, חגגו את יום ההולדת ה-100 של דרווין ואת יום השנה ה-50 לפרסום "מוצא המינים" על ידי האקדמיה למדעים בניו יורק במוזיאון האמריקאי לתולדות הטבע. נחשף פסל ברונזה של דרווין. ב-2 ביוני 1909 ערכה החברה המלכותית של ניו זילנד "חגיגת דרווין". שהייתה בו נוכחות גדולה מאוד.

ב-24–28 בנובמבר 1959, אוניברסיטת שיקגו קיימה חגיגה גדולה, מפורסמת, של דרווין ואת פרסום על מקור המינים, זה היה האירוע הגדול ביותר של חגיגת המאה לדרווין.

מדענים ואנשי אקדמיה חגגו לפעמים ב-12 בפברואר עם אירועי " Phylum Feast" - ארוחה עם מזונות שונים.

בארצות הברית, סאלם סטייט קולג ' במסצ'וסטס התקיים "פסטיבל דרווין" מדי שנה מאז 1980, וב - 2005 רשמה את "פסטיבל דרווין" כסימן שירות עם משרד הפטנטים וסימני המסחר בארצות הברית.

הקהילה ההומאניסטית של פאלו אלטו, קליפורניה, הונעה על ידי ד"ר רוברט סטיפנס בסוף 1993 כדי להתחיל בתכנון חגיגה "יום דרווין" השנתי. האירוע הראשון לציבור של דרווין דיי היה הרצאה של ד"ר דונלד יוהנסון (מגלה ה"לוסי" ההומינידי המוקדם), בחסות קבוצת הסטודנטים בהומאניסטים בסטנפורד ובקהילה ההומניסטית ב-22 באפריל 1995. הקהילה ההומניסטית ממשיכה את החגיגה השנתית של דרווין, המדע והאנושות, ב-12 בפברואר.

באופן עצמאי, בשנת 1997, פרופסור Massimo Pigliucci יזם אירוע "יום דרווין" שנתי עם סטודנטים ועמיתים באוניברסיטת טנסי. האירוע כלל כמה הרצאות ופעילויות ציבוריות וכן סדנת מורים המיועדת לסייע למורים בבתי הספר היסודיים והתיכוניים להבין טוב יותר את האבולוציה וכיצד להעביר אותה לתלמידיהם, וכן כיצד להתמודד עם הלחצים המוטלים עליהם לעיתים קרובות על ידי תנועת הבריאתנות.

==קישורים חיצוניים==

* 

==הערות שוליים==

קטגוריה:אירועים בחודש פברואר
קטגוריה:דפים עם תרגומים שלא נסקרו
קטגוריה:ימי מודעות
קטגוריה:מועדים בין-לאומיים
קטגוריה:הנצחת צ'ארלס דרווין
חסוס אולמו

חסוס אולמו לוסאנו (בספרדית: Jesús Olmo Lozano, נולד ב-24 בינואר 1985 בברצלונה שבספרד) הוא כדורגלן ספרדי-קטלאני המשחק בעמדת הבלם. אולמו, שגדל במחלקת הנוער של בברצלונה, בילה במשך רוב הקריירה שלו בקבוצות מהליגה השנייה והשלישית בספרד.

== קריירה ==
אולמו נולד וגדל בברצלונה, בירת קטלוניה שבספרד. בילדותו הצטרף למחלקת הנוער של ברצלונה, הקבוצה הבכירה באזור ומהבכירות שבכדורגל בספרד. ב-2004 החל לשחק בברצלונה ג', קבוצת המילואים השנייה של המועדון ושנה לאחר מכן החל לשחק בברצלונה אתלטיק, קבוצת המילואים הראשית של המועדון, שהייתה אז בליגה השלישית בספרד. ב-20 במאי 2006 ערך את הופעת הבכורה בקבוצה הבוגרת, כשפתח בהרכב במשחק הליגה האחרון לעונה, בו הפסידה ברצלונה 3–1 לאתלטיק בילבאו. ברצלונה זכתה בעונה זו באליפות ספרד, ובזכות ההופעה נרשם התואר לזכותו של אולמו. בקיץ שלאחר מכן השתתף בסבב משחקי הידידות של הקבוצה הבוגרת. ב-7 בינואר 2007 ערך את הופעתו השנייה והאחרונה במדי ברצלונה, כשנכנס כמחליף לקראת סיום המשחק נגד חטאפה, שהסתיים בתוצאת תיקו 1–1.

בעונת 2006/2007 ירדה ברצלונה ב' לליגה הרביעית, ולכן הושאל אולמו לראסינג פרול שמהליגה השנייה במהלך עונת 2007/2008. במהלך העונה פתח אולמו דרך קבע בהרכב הקבוצה, אך הוא לא הצליח למנוע את ירידתה לליגה השלישית בסוף העונה. כשתמה השאלתו, שוחרר אולמו מברצלונה, והוא חתם בשורות אלצ'ה, קבוצה נוספת מהליגה השנייה. לאחר שבעונתו הראשונה במועדון זכה לדקות משמעותיות, בעונה השנייה דעך מעמדו, ולכן בקיץ 2010 עזב את הקבוצה וחתם במדי פוארטויאנו שמהליגה השלישית. בפוארטיאנו שיחק במשך עונה בודדת, לפני שעבר לסבאדל הקטלאנית שמהליגה השנייה, שם שיחק במשך שלוש עונות.

ב-2014 הצטרף אולמו לראוס דפורטיו, קבוצה קטלאנית נוספת שהייתה באותם ימים בליגה השלישית. בעונת 2015/2016 עזר לקבוצה להעפיל לראשונה בתולדותיה לליגה השנייה לאחר שסיימה במקום הראשון בביתה וכן עברה בהצלחה את פלייאוף ההעפלה. אולמו נשאר עם הקבוצה בליגה השנייה, עד אשר נתקלה בקשיים כלכליים חמורים בעונת 2018/2019. בשל המצב הכלכלי החמור בו הייתה, בינואר 2019 הדיחה התאחדות הכדורגל הספרדית את ראוס ממערכת הליגות בספרד למשך שלוש שנים. זמן קצר לאחר מכן חתם אולמו באלצ'ה פעם נוספת. לקראת עונת 2019/20, חזר אולמו לסבאדל כשהוא מצטרף לשחקני עבר נוספים שחזרו למועדון.

== תארים ==
;ברצלונה
* אליפות ספרד: 2005/2006
;ראוס
* אליפות הליגה השלישית בספרד - בית 3: 2015/2016

== קישורים חיצוניים ==

==הערות שוליים==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:כדורגלנים קטלאנים
קטגוריה:כדורגלני אלצ'ה
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני סבאדל
קטגוריה:ברצלונה: כדורגלנים
קטגוריה:ספרדים שנולדו ב-1985
פיג'ו סוג 36

פיג'ו סוג 36 (בצרפתית: Peugeot Type 36) היא מכונית קטנה ופתוחה, (קבריולה) מסוג "Runabout (car)" , 3 מושבים, מתוצרת יצרנית הרכב הצרפתית פיג'ו אשר יוצרה בין השנים 1901–1902.

==מאפיינים==
* יוצרו 111 יחידות.
* 3 מושבים (2+1).
* מנוע קדמי.
* מנוע הנעה אחורית.
* מוט היגוי - מימין.
* 4 גלגלים סימטריים.
* זמן המתנה ממוצע ללקוח של 10 חודשים לאחר ביצוע ההזמנה.

==תמונות==
<gallery mode="packed" heights="120">
קובץ:Peugeot Type 36 Voiturette à Sochaux.JPG | "פיג'ו סוג 36" 
קובץ:Peugeot Type 36 01.jpg | "פיג'ו סוג 36" 
קובץ:1901 Peugeot Type 36 Voiturette photo 4.JPG | "פיג'ו סוג 36" 
קובץ:1901 Peugeot Type 36 Voiturette photo 1.JPG | "פיג'ו סוג 36" 
קובץ:1901 Peugeot Type 36 Voiturette photo 3.JPG | "פיג'ו סוג 36"
קובץ:Magyar Posta car in the Transport Museum, Budapest.jpg | "פיג'ו סוג 36"
</gallery>

==ראו גם==
* פיג'ו
* פיג'ו סוג 1
* פיג'ו סוג 10
* פיג'ו סוג 15
* פיג'ו סוג 27
* פיג'ו סוג 1525
* פיג'ו סוג 156

==קישורים חיצוניים==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1901
קטגוריה:מכוניות צרפתיות
36
חלא עליאן

חלא עליאן (באנגלית: Hala Alyan; נולדה בשנת 1986) היא סופרת, משוררת ופסיכולוגית קלינית אמריקאית-פלסטינית המתמחה בטראומה נפשית, התמכרות ופסיכולוגיה בין תרבותית. כתיבתה ושירתה עוסקות בהיבטים של זהות ובהשפעות של גלות ופליטות, בעיקר בקרב הפליטים הפלסטינים. עליאן התפרסמה בזכות רומן ביכוריה, "Salt Houses" שיצא לאור ב־2017.

== ביוגרפיה ==
חלא עליאן נולדה בקרבונדייל , אילינוי, ב-1986 וגדלה בכווית סיטי, אוקלהומה, טקסס, מיין ובלבנון. היא בעלת תואר ראשון מהאוניברסיטה האמריקנית בביירות, תואר שני מאוניברסיטת קולומביה ודוקטורט בפסיכולוגיה קלינית מאוניברסיטת ראטגרס והיא עובדת במשרה חלקית באוניברסיטת ניו יורק במרכז הייעוץ והבריאות. היא ובן זוגה מתגוררים בברוקלין.

== יצירה ==

רומן הביכורים של עליאן, "בתים ממלח" (באנגלית: "salt houses") מספר את סיפורם של ארבעה דורות משפחת יעקוב הפלסטינית שנאלצת לעזוב את ביתה בשכם ב־1967 ומתיישבת בכווית במטרה לבנות חיים חדשים אך גם מכווית הם נאלצים לעזוב שוב והם נודדים בין ביירות, פריז ובוסטון. בספר מתוארות התרחשויות היסטוריות אמיתיות. הספר זכה ב־2018 בפרס דייטון לשלום, פרס שניתן לסופרים שכתיבתם נחשבת מקדמת שלום.

שיריה של עליאן פורסמו בכתבי עת ומגזינים ספרותיים.

"שנות ה-29", אוסף שיריה של עליאן יצא לאור בינואר 2019.

==פרסים==
* 2013 - בפרס הספר הערבי-האמריקאי מהמוזיאון הלאומי הערבי-אמריקאי על שירה.
* 2018 - פרס דייטון לספרות שלום על ספרה "salt houses".

== קישורים חיצוניים ==

* 

* [https://lithub.com/two-poems-by-hala-alyan/ שני שירים מתוך אוסף השירה "שנות ה-29"]
* [https://theadroitjournal.org/issue-twenty-two-hala-alyan-the-adroit-journal can I apologize now] שיר שפורסם באתר The Adroit Journal

==הערות שוליים==

קטגוריה:פסיכולוגיות אמריקאיות
קטגוריה:בוגרי האוניברסיטה האמריקנית בביירות
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בעלי תואר דוקטור מאוניברסיטת ראטגרס
קטגוריה:סופרות פלסטיניות
קטגוריה:משוררות פלסטיניות
קטגוריה:משוררים פלסטינים
קטגוריה:נשים זוכות פרסים: שירה
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
קטגוריה:זוכי פרס דייטון לספרות שלום
אנטואן ריגודו

אנטואן רוז'ה ריגודו (בצרפתית: Antoine Roger Rigaudeau; נולד ב-17 בדצמבר 1971) הוא כדורסלן עבר צרפתי, אשר היה פעיל בין השנים 1987–2005. לאורך הקריירה זכה בשתי אליפויות היורוליג כשחקן קינדר בולוניה (1998, 2001), ובמדליית כסף באולימפיאדת סידני (2000) כשחקן נבחרת צרפת.

בשנת 2015 הונצח בהיכל התהילה של פיב"א.

==קריירת משחק==
===קריירת מועדונים===
ריגודו החל את קריירת המשחק שלו בגיל 16, כשהצטרף לקבוצת שולה באסקט לקראת עונתה הראשונה בליגה הצרפתית הבכירה. לאחר 8 עונות בשולה עבר בשנת 1995 לפו אורטז, ובעונתו הראשונה בקבוצה הוביל אותה לזכייה באליפות הליגה הצרפתית.

לקראת עונת עבר לשחק בקינדר בולוניה מליגת העל האיטלקית. במהלך אותה עונה הרכיב לצד פרדראג דנילוביץ' קו אחורי דומיננטי במיוחד אשר הוביל את בולוניה לזכייתה הראשונה באליפות היורוליג. לאורך העונה קלע ריגודו 15.1 נקודות בממוצע למשחק, ובמשחק גמר היורוליג מול א.א.ק. אתונה הוביל את קלעי קבוצתו עם 14 נקודות, אליהן הוסיף 5 חטיפות. באותה עונה זכה עם בולוניה גם באליפות הליגה האיטלקית, ובעונה העוקבת זכה עמה בגביע האיטלקי.

בעונת הוביל את הקבוצה לצד מאנו ג'ינובילי, רשארד גריפית' ומארקו יאריץ' לזכייה נוספת באליפות היורוליג, עם ממוצע של 13.6 נקודות למשחק. במשחק השני של סדרת הגמר מול טאו ויטוריה התעלה על עצמו ריגודו עם 6 שלשות ו-23 נקודות, וגם במשחק החמישי והמכריע הוביל את קלעי קבוצתו על 18 נקודות. באותה עונה השלימה בולוניה "כתר משולש" לאחר שזכתה גם באליפות איטליה ובגביע האיטלקי.

בינואר 2003, לאחר כ-5 עונות וחצי בבולוניה, חתם ריגודו על חוזה בדאלאס מאבריקס מליגת ה-NBA. לאחר 11 משחקים בקבוצה, בהם קלע 1.5 נקודות בממוצע למשחק ב-22.9% קליעה מהשדה, נשלח בטרייד לגולדן סטייט ווריורס אשר מיד ניפתה אותו מסגל הקבוצה.

בעונות 2003–2005 שיחק עבור ולנסיה באסקט מליגת העל הספרדית. בשנת 2005 פרש ריגודו ממשחק, בגיל 33 בלבד, בשל פציעה בברכו.

===נבחרת צרפת===
בין השנים 1991–2005 היה ריגודו חבר בנבחרת צרפת בכדורסל, והשתתף כשחקנה בשישה טורנירי אליפות אירופה בכדורסל, ובאולימפיאדת סידני (2000). בטורניר האולימפי בסידני קלע ריגודו 12.6 נקודות בממוצע למשחק והוביל את נבחרתו לזכייה במדליית הכסף לאחר שהפסידה לארצות הברית בגמר הטורניר. בטורניר אליפות אירופה בכדורסל 2005, אשר היה האחרון שלו בנבחרת, זכתה צרפת במדליית הארד.

==קריירת אימון==
ביוני 2015 מונה ריגודו למאמן קבוצת פריז לבלואה מליגת העל הצרפתית, אך לאחר 15 משחקים בלבד התפטר מתפקידו.

==קישורים חיצוניים==

==הערות שוליים==

קטגוריה:כדורסלנים צרפתים
קטגוריה:כדורסלני שולה באסקט
קטגוריה:כדורסלני פו אורטז
קטגוריה:כדורסלני וירטוס בולוניה
קטגוריה:כדורסלני דאלאס מאבריקס
קטגוריה:כדורסלני ולנסיה
קטגוריה:כדורסלני נבחרת צרפת
קטגוריה:כדורסלנים באולימפיאדת סידני (2000)
קטגוריה:זוכי מדליית כסף אולימפית מצרפת
קטגוריה:מאמני כדורסל
קטגוריה:שחקני NBA שלא נבחרו בדראפט
קטגוריה:מקבלי אות לגיון הכבוד
קטגוריה:חברי היכל התהילה של פיב"א
קטגוריה:צרפתים שנולדו ב-1971
שלמה פרץ

שלמה פרץ הוא שדרן רדיו, יועץ תקשורת ואיש יחסי ציבור ישראלי.

== ביוגרפיה ==
פרץ נולד בתל אביב והתחנך ב"בית חינוך לזרם העובדים". בצה"ל שירת בחיל השריון, כולל בשירות קבע. בנוסף שירת שירות ביטחוני ממלכתי בחוץ לארץ. לאחר שחרורו למד לתואר ראשון מאוניברסיטת בר-אילן בכלכלה, מנהל עסקים ומדע המדינה.

למד קריינות ועריכה בקורס עורכי חדשות וקריינים של קול ישראל, ועם סיום לימודיו החל לעבוד בתחנה. התקבל לגלי צה"ל ככתב וכעורך חדשות במקביל החל לערוך את מוספי הכלכלה והעסקים בעיתון הארץ משך 3 שנים. עם שחרורו מצה"ל, שנה לאחר תחילת עבודתו נבחר לתפקיד עורך כלכלי, עורך חדשות ומגיש חדשות בגלי צה"ל. לאחר סיום תפקידו המשיך לשרת במילואים כעורך ומגיש חדשות בתחנה.

החל לעבוד כעורך במוספי הכלכלה והעסקים של עיתון "הארץ".

הנחה את סדרת הטלוויזיה "מצב משפחתי" ששודרה בטלוויזיה החינוכית. הסדרה עסקה במגוון סיטואציות מחיי המשפחה.

בנוסף פרץ כתב במהלך השנים במדורי הדעות של "TheMarker" ו"גלובס" בנושא ייעוץ אסטרטגי תקשורתי.

=== קריירה כיועץ תקשורת ===
מונה כסמנכ"ל לנושאי שיווק מיתוג, פיתוח עסקי ויחסי ציבור בקופת החולים הכללית. בתפקיד זה פעל גם כיועץ ליושב ראש קופת חולים, לרבות לובינג ותיאום פעולות קופת החולים בכנסת ובמשרדי הממשלה. בתפקיד זה שירת כשמונה שנים. בתפקידו הבא, נשלח מטעם המגבית היהודית לבריטניה שם פעל כסמנכ"ל גיוס כספים של הארגון ובו זמנית גם טיפל בארגון הבונדס המנפיק איגרות חוב של ישראל.

עם חזרתו לישראל ב-1996, פתח משרד המתמחה ביחסי ציבור, ייעוץ תקשורת, קשרי משקיעים וקשרי ממשל, והחל לייעץ בין היתר לשר האוצר, יצחק מודעי, לאיגוד המפרסמים, לקונצרן "כלל" וקונצרן "אי.די.בי".

ב-1999 החל לשמש כיועץ תקשורת לראש הממשלה, בנימין נתניהו. בשנת 2000 מונה ליועצו של איש העסקים שלדון אדלסון. באותה שנה נבחר לשמש כיועץ של "שידורי קשת", ובשנת 2003 מונה כיועץ של ערוץ 10.

החל משנת 2009 פרץ עובד בשיתוף פעולה עם תאגיד קשרי המשקיעים והממשל הבינלאומי Grayling.
במסגרת עבודתו יעץ פרץ לגופים רבים, שלטוניים ומסחריים כאחד, ביניהם: קרן הפנסיה מבטחים, בנק ישראל, בנק הפועלים, משרד התשתיות, תנובה, מפעל הפיס, משרד האוצר, משרד הביטחון ובזק. פרץ שימש כיועץ התקשורת של המרכז הבינתחומי עם הקמתו ושימש כיועץ לנשיא אוניברסיטת בר-אילן. בשנת 2016 החל לשמש כיועץ האסטרטגי של אוניברסיטת בן-גוריון. במקביל שימש כיועץ קשרי משקיעים במהלך הנפקות ציבוריות של חברות ישראליות רבות, בהן: קבוצת עזריאלי, אמדוקס, טבע, אל-על, שיכון ובינוי, סלקום, אפריקה ישראל ועוד.

בהמשך לתפקידים אלו, הקים פרץ את המשרד לייעוץ אסטרטגי תקשורתי, קשרי משקיעים ורגולציה. בין ללקוחותיו הראשונים היו: בנק דיסקונט, לאומי פרטנרס, קבוצת עזריאלי, קונצרן, כלל, אמדוקס, שידורי קשת, קבוצת אשדר, תעשיות ביטחוניות, בזק ועוד.

== קישורים חיצוניים ==
* 
* [https://www.globes.co.il/news/home.aspx?fid=2792 שלמה פרץ], באתר גלובס
* [https://www.themarker.com/misc/writers/WRITER-1.2991 שלמה פרץ], באתר TheMarker
*אתר [https://web.archive.org/web/20190402125708/https://www.spr-peretz.com/ פרץ תקשורת]

== הערות שוליים ==

קטגוריה:קרייני רדיו ישראלים
קטגוריה:יועצי תקשורת של ראשי ממשלת ישראל
קטגוריה:סגל גלי צה"ל
קטגוריה:סגל הארץ
דונלד קסלר

דונלד קסלר (נולד ב-1940) הוא אסטרופיזיקאי אמריקאי ומדען נאס"א לשעבר וידוע בשל מחקריו בנושא פסולת חלל.

== קריירה ==
קסלר עבד במסגרת מרכז החלל ג'ונסון ביוסטון שבטקסס, בפרויקט סביבתי אותו ניהלה נאס"א.

במסגרת עבודתו חקר את מה שידוע כיום כ"פסולת חלל". הנחת העבודה הייתה כי מדובר בכדור שלג: התנגשויות בין פסולת החלל הופכות להיות יותר ויותר סבירות ככל שצפיפות פסולת החלל מתגברת במסלול סביב כדור הארץ, וכי התנגשות פסולת יוצרת כמות גדולה יותר של פסולת נוספת, ובהמשך עשוי לגרום להתנגשויות נוספות, בתהליך שנקרא לאחר מכן סינדרום קסלר . קסלר פרסם לראשונה את רעיונותיו ב-1978, במאמר אקדמי שכותרתו "תדר התנגשות של לוויינים מלאכותיים: יצירת חגורת פסולת".

נאס"א מינתה אותו לראש התוכנית לחקר הבעיה ויצירת הנחיות להאט את הצטברות פסולת החלל. קסלר פרש מנאס"א ב-1996. עם זאת, הוא ממשיך להיות פעיל בתחום ניטור פסולת החלל, הערכת הכמויות ודרכים לטיפול.

בשנת 2009, העביר מסמך לכנס הבינלאומי הראשון על הסרת פסולת מסלולית בארלינגטון, וירג'יניה, בחסות נאס"א ו-DARPA. בשנת 2011, הוא היה יועץ מרכזי ביצירת סרט IMAX החינוכי "Space Junk 3D" וכן שימש כיושב ראש המועצה הלאומית למחקר של ארצות הברית בנושא הפסולת של נאס"א. בשנת 2013 מסר הרצאה מיוחדת בטוקיו לסימפוזיון הבינלאומי השני בנושא פיתוח חלל ושימוש בר קיימא עבור האנושות, בחסות פורום החלל היפני. בשנת 2017 קסלר נאם בנאום המרכזי בכנס האירופאי השביעי על פסולת החלל.

== הישגים ותארים ==
* קסלר זכה בפרסים ותארים רבים בזכות עבודתו פורצת הדרך והמפורסם שבהם, בשנת 2010 זכה בפרס ה-Dirk Brower בזכות עבודתו (שהוכרזה גם כעבודת המאה) בנושא חקר תנועת גופים מלאכותיים בחלל החיצון
* על שמו נקרא כוכב לכת המינורי שהתגלה בשנת 1981, והשם ניתן ב-2007.

== לקריאה נוספת ==
* .
* 

== קישורים חיצוניים ==
* 

==הערות שוליים==

קטגוריה:אסטרופיזיקאים אמריקאים
קטגוריה:מדענים שעל שמם כוכב לכת מינורי
קטגוריה:אמריקאים שנולדו ב-1940